**Мавзӯъ: ҲАЁТ ВА ФАЪОЛИЯТИ АБУШАКУРИ БАЛХӢ**

Нақша:

Муқаддима

1. Маълумоти мухтасар дар бораи шоир

2. Мероси адабии ӯ

Хулоса

Абӯшакури Балхӣ яке аз шоирони бузург ва тавонои асри худ буд. У соли 915 дар шаҳри бостонии Балх ба дунё омадааст. Таҳсили ибтидоии хешро дар шаҳри Балх гирифта, баъдан дар доираи адабии Бухоро ба воя расида, дар он ҷо мақому манзалати баланде касб мекунад.

Абӯшакури Балхӣ умри пурбаракат дида, дар солҳои 60-уми асри X вафот кардааст. Аз шоир ба мо мероси на он қадар зиёде боқй мондааст. Аз мероси адабии шоир порчаҳои хурди лирики, байтҳои пароканда аз достони ӯ «Офариннома» то ба мо омада расидааст.

Ба қавли худи шоир, ӯ оилаи хешро аз маҳсули дастранҷи қалами худ таъмин мекардааст:

Ду динор бояд маро ё дорам,

Фароз оварамман зи нӯги қалам

Шоир бо вуҷуди доштани истеъдод ва мақоми баландк адабй. инсони хоксоре будааст. У дониши худро нокифоя шуморида, ҳамеша аз пайи сайқал додани дониши худ будааст: То бад-он ҷо расид дониши ман, ки бидонам ҳаме, ки надонам.

Абӯшакури Балхӣ дуруст қайд кардааст. ки инсон ҳар қадаре ки илму донишро бештару хубтар фаро гирад, ҳамон қадар ба кашфи нави асрори оламу одам шавқмандтар мешавад. У баъдан «Офариннома»-ро таълиф мекунад. Достони «Офариннома» саропо ба мавзӯи панду ахлоқ бахшида шудааст. Аз ин достон то ба мо ҳамагй 300 байт расидааст. «Офариннома» бо хусусияти пандуандарзияш дар таърихи назми ахлоқии форсу тоҷик дар радифи достонҳои «Калила ва Димна» ва «Синдбоднома»-и устод Рӯдакй қарор мегирад.

Абӯшакури Балхӣ дар достони «Офариннома» ба ҳамаи мавзӯъҳои асосии зиндагй дахл намуда, масъалаҳои илму дониш, касбу ҳунар, тарғибу ташвиқи дӯстиву рафоқат ва ахлоқи некро дар он мавриди таҳлилу баррасй қарор додааст. Дар ҳақиқат, шоир мавқеи илму донишро аз ҳама боло гузошта, шахси донишмақцро соҳибэҳтиром меҳисобад: Бад-он кӯш то зуд доно ьиавӣ, Чу доно шавӣ, зуд воло шавӣ. На донотар он кас, ки волотар аст, Ки волотар он кас, ки донотар аст.

Шоир тарғибу ташвиқ мекунад, ки донишомӯзй аз овони кӯдакй бояд оғоз шавад:

Ба ҳангоми барноиву кудакй, Ба дониш тавон ёфтан зираки.

Олимону донишмандонро хеле ситоиш мекунад, мартаба ва мақому манзалати онҳоро аз ҳама баланд мешуморад: Касе к-у ба дониш барад рузгор, На у боз монад, на омӯзгор.

У душманиро чашми дидан надошт. Ҳар қадаре ки душманбадбинонро талқин намояд, ҳамон андоза меҳру муҳаббат ва дӯстиву рафоқати инсонро васф менамояд. Дусгро барои ҳар як инсон муқаддас меҳисобад. Аз ӯ неъмати волотаре нест:

Шавад дуст аз дуст ороста, Чу бо эминй мардум аз хоста. Ҳама низ пирй пазирад, бидон, Магар дӯстӣ, к-он бувад ҷовидон.

Гуфтан бамаврид аст, ки достони «Офариннома» фикру андешаҳои пандуахлокии халқи тоҷикро, ки ҳатто пеш аз ислом мавҷуд будаанд, ҷамъбаст намуда, дар рушди минбаъдаи афкори ҷамъиятии мо нақши бузургеро гузошгааст.